ഇന്ത്യൻ മൊബൈൽ വിപണിയിൽ ശക്തമായ സ്വാധീനം നേടിയ മോട്ടോ ഫോൺ നിരയിൽ ഏറ്റവും പുതിയ ഇനമായ ഇ4 പ്ലസിന്റെ വിൽപ്പന ഇന്നാരംഭിക്കും . ഫ്ലിപ് കാർട്ടിലൂടെയാണ് ഫോൺ വിൽപ്പന നടക്കുക . 5000 എംഎഎച്ച് ബാറ്ററി ശക്തിയുള്ള ഫോൺ , മോട്ടോ ഫോൺ നിരയിൽ തന്നെ ഏറ്റവും വലുതാണ് . ഉച്ചയ്ക്ക് 12 മണിക്കാണ് ഫോണിന്റെ വിൽപ്പന ആരംഭിക്കുന്നത് . കഴിഞ്ഞ മാസം തന്നെ ആഗോള തലത്തിൽ മോട്ടോ ഇ4 പ്ലസ് പുറത്തിറക്കിയിരുന്നു . അമേരിക്കയിൽ 179.99 ഡോളറാണ് ഫോണിന്റെ വില . ഇന്ത്യൻ വിപണിയിൽ ഇത് 11,600 രൂപയാണ് . അതേസമയം 12000 രൂപ വിലയിലാണ് ഇന്ത്യൻ വിപണിയിൽ ഫോൺ എത്തുന്നത് . ക്സിയോമി റെഡ്മി നോട്ട് 4 , റെഡ്മി ഫോർ മൊബൈൽ ഫോണുകൾക്ക് നേരെയാണ് ഇ4 പ്ലസിന്റെ മത്സരം . മോട്ടോ ജി5 സീരീസിന് സമാനമായ രൂപഘടനയാണ് മോട്ടോ ഇ4 പ്ലസിന്റേതും . ബഡ്ജറ്റ് സ്മാർട്ട് ഫോൺ വിഭാഗത്തിൽ മോട്ടോ സി , മോട്ടോ സി പ്ലസ് ഫോണുകൾ മോട്ടോ പുറത്തിറക്കിയിട്ടുണ്ട് . മോട്ടോ ഇ4 പ്ലസിന്റെ ഹോം ബട്ടണിൽ ഫിംഗർപ്രിന്റ് സ്കാനറും ലഭ്യമാണ് . 1080 * 720 പിക്സൽ റെസല്യൂഷനാണ് ഫോണിന് . 5 . 5 ഇഞ്ച് ഡിസ്പ്ലേ . ക്വാഡ് കോർ ക്വാൽകം സ്നാപ്ഡ്രാഗൺ 425 പ്രൊസസറാണ് ഫോണിനുള്ളത് . 2 ജിബി റാം , 16 അല്ലെങ്കിൽ 32 ജിബി ഇന്റേണൽ മെമ്മറി , 13 എംപി റിയർ കാമറ , 5 എംപി ഫ്രണ്ട് കാമറ എന്നിവയാണ് ഫോണിന്റെ ഫീച്ചർ . ആൻഡ്രോയ്ഡ് 7.1.1 നൂഗട്ട് ഓപ്പറേറ്റിംഗ് സിസ്റ്റമാണ് ഫോണിൽ റൺ ചെയ്യുന്നത് .